
Yn y traethawd yma, byddaf yn mynd ati i greu adolygiad beirniadol drwy werthuso, adfyfyrio, a chanolbwyntio ar yr hyn rwyf wedi arsylwi a chofnodi yn fy nigwyddiad critigol. Byddaf yn ymchwilio i mewn i feysydd theori a pholisïau addas sydd yn sail gyda’r hyn rwyf wedi ei ddarganfod a’r effaith gall hyn cael ar ddysgwyr, i ddarganfod sut all helpu fy natblygiad a dealltwriaeth o addysgu.

Mae Adnreou et al. (2015) yn disgrifio digwyddiad critigol fel dull ansoddol. Mae’n gweld y broses yma yn ddibynadwy am eu bod yn gweld y digwyddiad o brofiad uniongyrchol. Awgrymodd bod athrawon yn defnyddio’r dechneg yma o ddydd i ddydd heb sylweddoli, er mwyn dadansoddi pa dechnegau sydd yn ein helpu i fod yn addysgwyr effeithiol ar lawr y dosbarth.

Mae’r syniad o gynnal digwyddiad critigol wedi ei datblygu trwy theori Trapp. Credai, o ganlyniad o gofnodi, arsylwi a ddadansoddi beth sydd wedi ei digwydd, ac adlewyrchu ar beth yr ydych wedi gweld yn datblygu barn broffesiynol. Trwy ymchwil ei hun, fe ragfynegodd y bydd cynnydd yn safon ymarfer yr athrawon yn broffesiynol, ac o ganlyniad i hyn, bydd dealltwriaeth gydag pob addysgwr ar sut i gefnogi anghenion pob plentyn (Tripp 2011).

Gwelwn ddatblygiad mewn llenyddiaeth Brookfield dros y degawdau diwethaf. Mae’r ymchwil presennol yn dangos bod pedwar agwedd i gofio pan fod athrawon yn creu digwyddiad critigol; mae rhain yn cynnwys dysgwyr, cydweithwyr, theori a'i phrofiadau personol. Dywedir, drwy drafodaeth rydym yn gallu ysbrydoli unigolion arall, ac arwain eraill ymlaen ar well addysgu, i adeiladu'r gymuned effeithiol o amgylch yr addysgu (2017).

Mae’n ffaith wybodus bod pawb yn ei adfyfyrio yn feirniadol wrth ymchwilio. Byddwn ni, fel myfyrwyr yn trawsnewid y damcaniaethau rydym wedi dysgu I’r prof ysgol i’r ysgol. Bydd hwn yn sgil a fydd yn helpu mi ddatblygu sut i fod yn addysgwr effeithiol; trwy ofyn cwestiynau, yr ystyr ar bwrpas o pam yr ydym yn addysgu gan ddefnyddio technegau penodol. 

Yn ôl Hooton (2016), mae’n hanfodol bod yr adlewyrchiad yn cynnwys adborth ar y ffordd fe wnaeth y dysgwyr ymateb, faint wnaeth y plant ymgysylltu yn y wers a chwestiynu a chwestiynu os oedd arddull yr addysgu yn rhoi’r cyfle i’r dysgu gwneud y fwyaf o’r broses. Mae Russell et al., (1992) yn mynd ymlaen i esbonio bod y broses yma yn archwilio ffactorau cadarnhaol a negyddol. Mae’r dulliau sydd yn cael ei ddefnyddio i ddadansoddi ac archwilio’r digwyddiad a’r profiadau yn agwedd bwysig, gan ystyried y fathau o ddeunyddiau defnyddiwyd, y cynllunio a thechneg dysgu.

Addysgeg athro yw un o’r pump safonau proffesiynol, mae’n ystyried y ffordd yr ydym yn addysgu. (Llywodraeth Cymru 2020). Mae’n cynnwys y broses o sut mae athrawon wedi cyrraedd y cam yma o'r ffordd maent yn addysgu, fel arfer trwy ddod i adnabod y plant yn y dosbarth, adlewyrchu ar beth sydd ddim yn gweithio ac addasu, a’r hyn sydd yn helpu dysgwyr chyrraedd ei photensial llawn ac yn goresgyn anghenion neu’r heriau sydd gan y disgyblion.

Mae’r penderfyniad oddi wrth y Llywodraeth yng Nghymru i greu ‘Cwricwlwm i Gymru 2022’ yn golygu bod ffyrdd newydd o addysgu, bydd disgwyl i bob ysgol anelu at dilyn hyn erbyn Medi 2026. Un o prif amcanion Llywodraeth Cymru yw’r canllaw sgiliau trawsgwricwlaidd; dylai’r athrawon cofio clymu sgiliau fel llythrennedd, rhifedd a chymhwysedd digidol i mewn i bob maes dysgu lle y gallant, i hybu'r plentyn drosglwyddo eu sgiliau mewn i fywyd pob dydd.

Mae Clara (2015) yn trafod barn Dewey. Cred Dewey, i greu addysgu effeithiol, mae angen y wybodaeth i sicrhau gwneud penderfyniadau cywir, dim ond gyda amrwyaith o ffynonellau yr ydym gallu werthuso ac thrafod hyn. Awgrymodd bod tair nodwedd yn nglwm a’r fwriad o wella addysg a byddai'r cyfuniad o'r tair nodwedd yn annog cyfiawnhad dros weithred fwy manwl. Yn gyntaf, meddwl agored; mae hyn yn cyfeirio at y ffordd yr ydym yn gwrando ar farn pobl eraill ac yn ystyried beth mae unigolyn wedi awgrymu. Yr ail nodwedd yw cyfrifoldeb, sef y ffordd yr ydym yn cymryd cyfrifoldeb dros ein dewisiadau ni yn y dosbarth ac yn ymwybodol o pa fath o ymateb gallwn cael o’r disgblion.

Er bod y ddau ddamcaniaethwr yn y cytuno, mae Brown et al., (2017) yn cadarnhau bod adlewyrchu ddim yn broses syml. Mae’n disgrifio'r broses fel llwybr cylchol sydd yn annog dyblygiad parhaus trwy gynllunio a gwerthuso sut gallwn aneli at y safonau proffesiynol. I wella'r cam dysgu mae rhaid deall sut i weithredu'r syniadau, i helpu ddeall unrhyw broblemau sy'n bosib. Dylid annog gwahanol safbwyntiau, gyda'r bwriad o archwilio safonau a disgwyliadau; gall rhai ragfarnu ei’n dewisiadau, bydd myfyrio cylchol parhaus yn annog addasu, profiadau newydd ac felly’n ffurfio safbwynt positif o’r broses ddysgu.

Atgyfnerthir Wagner (2018) mae’r athrawon gorau yw rhai sydd yn meddwl am ei amcanion ac yn cwestiynnu ei hunain ar beth yr ydym eisiau ei gyflawni, beth yw’r ffordd gorau o ddysgu a sut byddwn yn mynd ati i asesu beth mae’r plant wedi dysgu. Mae’n broses weithredol o ddysgu a helpu addysgwyr i ddeall y sefyllfa a sut i helpu anghenion y disgyblion.

Mae Hollins (2021) yn credu bod pedair cydran o gymhwysedd proffesiynol sy'n angenrheidiol ar gyfer ymarfer; mae’r rhain yn cynnwys; y gwybodaeth yr ydyn yn gwybod am y pwnc, gwybodaeth am nodweddion dysgwyr, gwybodaeth o gyd-destunau addysgu a gwybodaeth o ddibenion. Mae asesiad realistig o'r cydrannau hyn yn caniatáu i athrawon fod yn ymwybodol o'u cryfderau, gwendidau a'u canfyddiadau eu hunain. Wedi'r cyfan, mae ymarfer myfyriol yn gofyn bod yr athro'n cymryd 'risg' yn seiliedig ar benderfyniadau gwybodus. Mae rhaid i’r addysgwyr deall pa fath o strategaethau gallant ddefnyddio i gael y effaith fwyaf yn y dosbarth.

Yn bennaf, wedi ystyried y theorïau yma, mae rhaid tynnu sylw at y ffaith, nid yw pob damcaniaeth yr ydym yn ymchwilio neu yn darllen yn cysylltu pob tro. Mae pob dosbarth neu ddisgybl yn wahanol, ac mae adfyfyrio beirniadol yn rhan o addasu; ein rôl ni yw rheoli sut yr ydym yn ymateb; dibynnu ar yr amgylchedd.

Wrth sôn am yr ysgol, plant neu unrhyw staff, byddaf yn dilyn canllawiau Moesegol ar gyfer Ymchwil Addysgol (2018), ‘British Educational Research Association’ (BERA), tra bod unigolion yn cyfranogi mewn ymchwiliad addysgol, ni ddylai’r ysgrifennwr amgau enwau go iawn ac i gofio pwysigrwydd o‘r elfen cyfrinachedd.

Cafodd yr ysgol ei adeiladu chwe mlynedd yn ôl, ar ôl gweld yr angen am ysgol hollol Gymraeg; cyn hyn, roedd yn ysgol dwy-ieithoedd. Mae dros ddwy cant o ddisgyblion, 3-11 mlwydd oed yn mynychu'r ysgol, mae hyn wedi dwbli ers dros ddwy flwyddyn yn ôl, a eleni yw’r flwyddyn gyntaf lle mae pob blwyddyn mewn dosbarthiadau ar wahân.

Mae’r gwersi yn cael ei ddarparu drwy gyfrwng y Gymraeg. Mae canran uchel, sef 97% o’r plant yn byw mewn cartrefi lle Saesneg yw’r iaith gyntaf y cartref, felly mae gan yr ysgol her i atgoffa’r plant mae'r iaith Gymraeg yn unig ddylai cael ei siarad yn yr amgylchedd ysgol ac maent yn gwneud ymdrech i hybu hwn ar draws yr ysgol. Ar ôl gweld rhifau yn cynyddu dros y blynyddoedd diwethaf, dywedodd y Brif Athrawes wrthai, ein bod nhw wedi dechrau Meithrinfa sawl mlynedd yn ôl; a nid yn unig ydy’r gwasanaeth hyn yn cael eu darparu trwy gyfrwng y Gymraeg, ond hefyd mae rhai o’r staff sydd yn ei gweithio yma yn dysgu Cymraeg.

Mae data a gasglwyd wrth yr adroddiad Estyn (2019); arolwg gyntaf Ysgol A yn dangos bod 12% o’r disgyblion a’r hawl i brydau ysgol am ddim, mae hyn yn 6% llai na’r canran genedlaethol. Mae rhan fwyaf o’r disgyblion yn yr ysgol o’r ethnig Gymraeg, gwyn a mae 13% o’i dysgwyr ag anghenion dysgu ychwanegol sydd yn is na’r canran genedlaethol o 21%.

Yn y digwyddiad critigol, hoffwn ganolbwyntio ar un o’r pedwar diben sydd yn cysylltu gyda Cwricwlwm i Gymru, sydd yn galluogi dysgwyr i wneud cynnydd yn ei fywyd. Y ffocws yn y digwyddiad yma yw ‘unigolion iach a hyderus sy’n barod i fyw bywydau boddhaus fel aelodau gwerthfawr y gymdeithas’ (Llywodraeth Cymru 2018).

Aeth Blwyddyn 6 nofio i’r Ganolfan Hamdden leol. Un o’r gweithgareddau goswyd, oedd ymarfer nofio ar ei chefnau. Roedd y sesiwn yma yn gorfforol ac fe wnaeth pob disgybl cymryd rhan. Fe wnaeth y plant cael ei rhannu mewn i pum grŵp, dibynnu a rei gallu. Sefydlodd yr athro ar bwys y grŵp gwanaf. O’r tri disgybl yn y grwp yma, fe wnaeth un sefyll allan i mi. Wrth arsylwi, roeddwn yn gallu gweld bod plentyn 1 yn gweld nofio yn anodd ac yn amheugar o gymryd risg; yn oedi'r dasg gan siarad, edrych ar ei chyfeillion a oedd yn rhoi cynnig ar y weithgaredd. Pob tro roedd staff y Ganolfan Hamdden yn cyflwyno gweithgaredd newydd, roedd rhaid i’r athro tynnu ei sylw nol i’r dasg ac annog plentyn 1 i rhoi cynnig arno. O ganlyniad o ddefnyddio technegau ei hun i ohirio cymryd rhan, plentyn 1 oedd yr olaf i cwblhau hyd y pwll; ond gyda’r athro ar yr ochr, roedd yn annog plentyn 1 i ddyfalbarhau gan ddefnyddio iaith bositif ac anogaeth i helpu adeiladu ei hyder ar y pryd i gyflawni’r gweithgaredd.  
 
Roedd yn edrych i mi fel oedd Plentyn 1 yn dyfig hyder, ac ofn gwynebu her, gan yr oedd yn gwthio'r unigolion arall yn y grŵp yma i fynd yn gyntaf mewn pob gweithgaredd. Roedd hyn yn weithgaredd unigol lle'r oedd pawb yn cymryd tro, roedd rhaid iddyn nhw ymroi sgiliau newydd ar sgiliau maent wedi ei dysgu yn flaenorol mewn i ymarfer. Gwelais yr athro yn cynnig adborth i blentyn 1 ar sut i ddechrau ac yn annog i rhoi cynnig ar nofio, gyda’r unigolyn yn gwrando ac yn ymddiried ar gyfarwyddiadau'r athro, fe lwyddodd. Ar ôl i bob plentyn, ond am blentyn 1 cyrraedd ochr arall o’r pwll fe wnaeth ei gyfoedion dechrau cefnogi yn naturiol; dechreuodd y dosbarth clapio a gweiddi ‘da iawn’ a ‘ti gallu gwneud e.’ Gyda chymorth ac anogaeth cyfeillion a staff, fe wnaeth gyflawni. Yn fy marn i, mae hyn yn dangos aeddfedrwydd ac empathi at blentyn 1. Mae hefyd yn dangos bod y dosbarth wedi ffurfio cydberthnasau cadarnhaol; a dangos parch gan aros i’r plentyn cwblhau’r dasg.
 
Yn y sefyllfa yma, esiampl arbennig o fodelu yw’r athro dosbarth yn dechrau cefnogi’r plentyn, a’r ffordd mae’r plant yn ymateb, yn dangos yn gadarnhaol bod perthnasoedd cryf wedi eu adeiladu fel dosbarth ac maen nhw yn gefnogol o’i gilydd, heb feirniadu ar allu i ddeall ei gilydd ac yn ymwybodol o’r pwysigrwydd i fod yn amyneddgar gyda phobl eraill. Roeddwn yn gallu gweld bod hyn wedi helpu hyder plentyn 1 i orffen y gweithgaredd ac yn gweld pa mor hapus oedd yn clywed pawb yn ei chefnogi.

Trwy ddyfalbarhau yn ystod nofio, mae’r plentyn wedi dangos i’w hunain maent yn gallu cyflawni’r dasg. Bydd y profiad yma yn datblygu hyder a lles o ran hunain cyflawniad, yn ystod profiadau yn y dyfodol yn academaidd neu ymarferol, ac yn fwy na hyn, bydd y plentyn yn dechrau datblygu ei sgiliau gwerthuso a’r sgil o gywiro ei camgymeriadau.

 Dangosodd pawb yn y sesiwn parch tuag at ei gilydd ac amynedd. Gan ddod yn erbyn her, mae’n dilyn y sgiliau sylfaenol; mae’r plant wedi dysgu i gymhwyso ac adeiladu ar wybodaeth sydd yn gallu datblygu at brofiadau newydd bydd yn ei wynebu. Mae’r disgrifiad ar ddiwedd y ddogfen yma o dan ‘cofnod 1.’

Dysgu yw’r datblygiad neu newid yn y wybodaeth a sgil mae unigolyn yn ei mabwysiadu o ganlyniad o’i brofiadau. Dros y blynyddoedd, mae llawer o ddamcaniaethwyr wedi ymchwilio mewn i ba un maen nhw yn ei feddwl yw’r fwyaf effeithiol drwy archwilio a profi. Mae gan bob un damcaniaeth eu hun am y ffordd mae pobl yn dysgu.

Mae damcaniaeth dysgu gwybyddol yn edrych ar brosesau meddyliol. Mae’r damcaniaeth yn tynnu ar ymchwil cafodd ei gynnal gan Piaget. Canolbwyntiodd ar y ffordd y mae pobl yn meddwl a’r ffactorau cynhenid ac allanol sydd yn dylanwadu ar ein dysgu. Mae dysgwyr yn cael cyfle i ofyn cwestiynau, meddwl am ei hunain a weithiau yn methu; mae pob un o’r ffactorau yma yn helpu'r ffordd mae unigolyn yn prosesu gwybodaeth, gan ei galluogi i gael rheolaeth dros eu dysgu a’u hymddygiad. 

Mae yna tri phrif gynsail yn damcaniaeth Piaget; yn gyntaf, deall pam y rydych yn dysgu, yn ail, y cof a’r pwysigrwydd o gofio gwybodaeth dros gyfnod o amser. Yn olaf, cymhwyso a deall y wybodaeth a gafwyd trwy helpu cysylltu â’i hamgylchedd i ddatblygu ac annog sgiliau datrys problemau. Mae’n broses barhaus, drwy fyfyriwr ehangu ei wybodaeth a’i sgiliau trwy ei fywyd (Pulaski 1971). Cysylltodd Bruner y broses hyn gyda addysgu, credwyd mai ffordd fwyaf effeithiol ar gyfer datblygu oedd i’r myfyriwr ddarganfod am ei hun, yn hytrach na chael y wybodaeth eu rhoi iddynt (Jiang a Perkins 2013).

Dadleuodd Bandura fod arsylwi a modelu yng nghanol dysgu. Mae rhai wedi cwestiynu'r damcaniaeth yma oherwydd nid yw pob sgil yn gallu cael ei dysgu trwy arsylwi. Mae Hameri et al., (2016) yn trafod gallu corfforol unigolyn, a’r ffordd y maent yn gweld ei hun. Mae rhaid i blentyn 1 adeiladu hunain hyder a gweld ei photensial llawn cyn cymryd rhan mewn gweithgareddau.

Gellir ystyried ymchwil gan Skinner. Mae’n dilyn ei ymchwil fod newidiadau yn ymddygiad unigolyn yn seiliedig ar ddigwyddiadau yn ei amgylchedd. Tra nofio, cafodd plentyn 1 atgyfnerthiad cadarnhaol gan yr athro a’u cyfoedion, roedd wedi sbarduno’r disgybl; y wobr am ddyfalbarhau oedd y canmoliaeth wrth y rhai o’i gwmpas. Cefnogodd Bandura y cysyniad o hunan-effeithlonrwydd, gan awgrymu bod perfformiad unigolyn yn ganlyniad i’w gred ei fod yn gallu i gyflawni.

Mae’r syniad o Bandura, damcaniaeth cymdeithasol yn ffocysu ar ymddygiad myfyriwr, mae’n yn awgrymu fod plentyn yn cael ei dylanwadu gan y bobl neu amgylchedd; bod y dylanwadau yma yn fwy cryf na eich grymoed mewnol (Benson 2014). Serch hynny, dylem ystyried gwaith Pavlov a’u damcaniaeth a wnaeth, gydag ymddygiad a chyflyru. Dangosodd y byddai atgyfnerthu a gwobrwyo cadarnhaol yn fwy tebygol o arwain at fyfyrio a chofio wybodaeth (Gormenzano a Kehoe 1975). 

Unwaith wnaeth plentyn 1 rhoi cynnig ar y weithgaredd, dangoswyd ymdrech i wneud ei orau, gan sicrhau ei fod yn cwbwlhau y weithgaredd. Fe wnaeth yr athro a’r disgyblion o flwyddyn 6 dangos cefnogaeth gan roi cysur iddo helpu i lwyddo.

Roedd Maslow o blaid y damcaniaeth dysgu dyneiddiol. Roedd hwn yn ymwneud ag adeiladu ar agweddau gwahanol ac yn pwysleisio ar y syniad o hunanweithredu. Hunanweithredu yw’r hyn credai Maslow fod pawb yn ymdrechu tuag at, mae’r holl anghenion yn cael ei cwrdd a’u cyflawni i gyrraedd y brig. Creodd yr athro sefyllfa lle gallai'r disgybl fynd at ei hunan-wireddu, trwy greu amgylchedd diogel a rhoi'r gefnogaeth yr oedd ei hangen (DeCarvalho 1991).

Mae dystiolaeth i gefnogi datganiad Bowlby yn cysylltu ymlyniad o fodelu yn yr enghraifft yma; yn arsylwi tra bod y disgyblion eraill yn modelu ffordd i nofio. Mae damcaniaeth ymlyniad Bowlby yn credu bydd pobl ifanc yn dangos ymlyniad i nifer o bobl, sydd yn gallu dylanwadu ar ei ymddygiad (Kasner et al 1997). Rydym yn cael math o gyswllt gyda'r pobl hyn bob dydd, gan gynnwys teulu, athrawon neu y byd ehangach, fel enwogion ar gyfryngau cymdeithasol. Y nod yw, bod unigolyn yn mabwysiadu'r gynneddf y person rydym yn edrych at fel delfryd ymddwyn. Trwy arsylwi ar ei gyfoedion yn nofio, roedd plentyn 1 wedyn yn gallu dynwared y weithred i fod yn llwyddiannus. Unwaith eto, gall cymharu’r broses hyn a damcaniaeth Bandura (1961). Mae yna pwysigrwydd o fewn addysgu i dangos modelu a'r disgwyliadau i greu unigolyn egwyddorol mewn cymdeithas.

Tra cymharu dadleuon Skinner a Bandura, cred Bandura (1977) bod bodau dynol y proseswyd gwybodaeth weithredol, gan dynnu sylw yn arbennig at y berthynas rhwng eu hymddygiad a’r canlyniadau. Ni all dysgu trwy arsylwi digwydd oni bai bod arferion gwybyddol ym mhlyth y broses. Mae’r ffactorau meddyliol hyn y cyflafareddu yn y broses dysgu. O ganlyniad, nid yw pobl yn arsylwi ymddygiad, ond yn eu modelu. 

Datblygodd Bandura eu damcaniaeth yn 1986. Fe ailystyriodd sut rydym yn datblygu ein ymddygiad, ein meddyliau a theimladau. Roedd rhai ymddygiadau oedd yn creu yn ddibynnol ar reolaeth wybyddol gan na fyddai arsylwi gweithredoedd negyddol yn golygu y byddwn yn atgynhyrchu pob un (Decker 1986).  

Mae damcaniaeth dysgu connecticism yn berthnasol i ddamcaniaeth dysgu ymddygiad gan fod y ddau yn cefnogi'r syniad o greu amgylchedd diogel. Mae ymchwil presennol, o 2005 yn cyflwyno cyfunoliaeth gan George Siemens a Stephen Downes o oedd yn creu y mae pobl yn dysgu pan fyddan yn datblygu cysylltiadau; boed hynny gyda phobl newydd neu’r amgylchedd. Roedd gan plentyn 1 cysylltiad gyda’r unigolion yn yr amgylchedd. Mae’r damcaniaeth yma yn cefnogi’r syniad bod yr athro wedi creu perthynas gyda’r disgybl sy’n eu cefnogi, oddi wrthynt eu hunain a’r cyfoedion ac felly, gwella dysgu (Duke et al, 2013).

Mae’n bwysig i ystyried damcaniaeth Bronfenbrenner ar Systemau Ecolegol. Credai Bronfenbrenner mai’r plentyn sydd yng nghanol dysgu. Mae’n parhau i esbonio'r prif ddylanwadau ar y plentyn yw rhai sydd yn agosaf iddo ac yn y system micro, mae'r rhain yn cynnwys teulu a ffrindiau sydd yn agosaf i’r plentyn. Credai fod y profiad yn ysgol Gynradd a bod y perthnasau diogel mae’n adeiladu yn sylfaenol wrth helpu i ymdopi a phrofiadau newydd sydd yn y system meso. Mae rhai beirniadaeth o’u damcaniaeth yn awgrymu, wrth i berson fynd yn hyn, fod dylanwadau yn newid dros amser, a dylai fod system arall o enw system crino. Ond, yn y modd yma, mae plentyn 1 yn ysgol Gynradd ac felly wedi cael ei effeithio gan ei athro dosbarth a fydd yn helpu gyda’i hyder ac yn fodlon dilyn cyfarwyddiadau wrtho (Feriver et al 2020). 
Wrth siarad gyda’r athro dosbarth, dwed bod gwersi nofio yn rhan o Gyfnod Allweddol 2. Roedd plentyn 1 yn gallu defnyddio gwybodaeth maent wedi dysgu o’r blaen i helpu adeiladu at agwedd newydd o nofio oedd yn dysgu. Mae datganant adeileddiaeth dysgu yn cael ei chefnogi gan Vogotsky a Piaget, ac yn seiliedig ar y gred bod pobl yn creu ac yn crynhoi ei gwybodaeth ei hun; wedi sefydlu ar brofiadau o’r gorffennol. O’i rhoi mewn i eiriau eraill, bydd disgyblion yn adeiladu ar brofiadau blaenorol i lwyddo yn y dyfodol (Pass 2004).

Mae’n ymddangos wrth ymchwilio; bod gwahaniaeth yn credoau Piaget a Vygotsky. Mae Piaget yn canolbwyntio’n benodol ar blant 7 i 11 oed, a’i datblygiad. Dywedodd, mae rhwng yr oedrannau yma bydd plant yn dechrau meddwl dros ei hunain, a datblygu annibyniaeth drwy ddechrau deall beth sydd yn mynd ymlaen yn eu amgylchedd. Syniad Piaget oedd bod dysgu yn dilyn datblygiad ac felly mae unigolion yn dysgu wrth yr un cam. Ar yr ochr allan, dywed Vygotsky bod datblygiad yn wybodus, ac yn dibynnu ar beth yr ydyn yn dysgu trwy ein amgylchedd diwylliannol, o ganlyniad mae pawb yn dysgu trwy cyflymder ei hunain (Lourenco 2012). 

Yn bennaf, bydd pob plentyn yn unigol yn dysgu nofio yn dilyn cyflymder ei hun, oherwydd bod dysgu yn unigryw i bob unigolyn ac mae gan bob un wybodaeth wahanol maent wedi dysgu yn flaenorol, felly mae’r broses yn ddeinamig. Roedd nofio yn weithgaredd lle roedd bob plentyn a profiad, ac roedd yn ymateb at gyflymder ei hun. Gall yr athro gymhwyso’r damcaniaeth yma yn yr ystafell dosbarth, trwy annog ac arwain y disgyblion i thrafod ei brodiadau.

Trafododd Bada et al., (2005) am y ffaith cytunodd Driscoll a’r syniad adeiladu ar brofiadau, credaf bod rhaid gosod hyn y cyd-destun dysgu ac felly mae rhaid cael amgylchedd dysgu perthnasol. Yn debyg, roedd hi’n gweld y pwysigrwydd o’r dysgwyr i fod yn ymwybodol o’u dysgu. Mae ei diffiniad o ddysgu yn berthnasol i ymddygiad, gwybyddiaeth ac adeiladaeth gan ei bod yn credu mai rhaid dysgu dangos trawsnewidiadau parhaus mewn perfformid.

Yn fwy na hyn, mae Driscoll yn trafod yr anawsterau o geisio trafod dysgu, mae ei rhagosodiad yn edrych ar ble mae gwybodaeth yn dod- rhesymu, meddwl neu profiadau. Mae ei ffocws wedi’i rhannu mewn i dri maes. Mae gwrthrychedd yn nodi y cawn wybodaeth trwy brofiadau, fel ymddygiad. Yn ail, pragmatiaeth, yma, rydym yn datblygu a chysylltu gwybodaeth trwy brofiad a meddwl, yn debyg i wybyddiaeth; ac yn olaf, yn debyg i adeiladwaith, dehongli gwybodaeth yn gynhenid. Ei damcaniaeth, nag yw'r broses yn adeiladwaith yn unig, ond ei bod yn cael sawl ffynhonnell fel Brunet, Vygotsky a Piaget i greu synnwyr allan o sut mae disgyblion yn datblygu dealltwriaeth, yn ogystal ag ystyried y tebygolrwydd o dysgu’n datblygu a newid trwy gydol eu hoes. Dywedir dylai’r dysgwyr fod a farn o’i dysgu a'r pwysigrwydd o allu rheoli ymddygiad a’i emosiynau. Dylai fod i fyny i’r athrawon helpu datblygu'r sgiliau sydd angen ar yr unigolyn. Yn y digwyddiad a arsylwyd yn y pwll, sylweddolodd y disgybl y sgiliau oedd angen i lwyddo trwy ymarfer. Roedd yr athro yn dangos y disgybl anogaeth tra oedd y disgybl hefyd wedi penderfynnu bod eisiau llwyddo. 

Yn wir, dangosodd y disgybl ymddygiad dysgu cadarnhaol. Roedd y plentyn yn ganolog i’r dysgu gyda’i strwythur cefnogi yn yr ysgol o’i amgylch. Mae damcaniaeth dysgu yn awgrymu bod y camau a gymerwyd gan bob un yn yr amgylchedd yna wedi rhoi’r cyfle gorau i’r disgybl gael profiad cadarnhaol a gwella ei sgiliau. 

Er mwyn gwerthuso’r digwyddiad critigol mae angen i mi ystyried yr effaith cafodd y digwyddiad ar y plentyn. Mae rhaid i mi gwestiynu pa dechneg oedd wedi cael ei ddefnyddio i gefnogi, a mae hwn oedd y ffordd gorau i ddatblygu ar ei sgiliau; ac, a oedd unrhyw ffactorau oedd wedi ei rhwystro. 

Roedd plentyn 1 mewn amgylchedd cyfarwydd, roedd wedi bod yn mynychu’r Ganolfan Hamdden ers Blwyddyn 3. Roedd hefyd yn gyfarwydd a’r bobl o’i hamgylch.

Fel mae Driscoll (2005) yn sôn, mae’n bwysig i’r disgybl arsylwi, i ddatblygu'r gallu o gyflawni’r dasg ei hunain. Datblygwyd y damcaniaeth dysgu oddi wrth Skinner. Mae’n awgrymu bod hwn yn broses gadarnhaol, sydd yn gallu help dysgwyr i ddysgu yn annibynnol (Zhou a Brown 2015). Wedi aeddfedu ers dechrau mynychu gwersi nofio, efallai bod y plentyn wedi sylweddoli eu bod wedi cael ei wahanu mewn i grwpiau o rhan gallu, roedd ei grŵp ef yn llai, sydd rhai weithiau yn awgrymu fod angen fwy o sylw ar yr unigolion yma, gall hyn, efallai wedi creu tybiaeth ei sgil nofio ddim mor gryf âg eraill.

Gallai dull arall fod wedi bod i’r grwpiau cael ei chymysgu o ran gallu, mae rhai yn dweud bod plant yn dysgu wrth ei gilydd yn ffordd effeithiol, byddai hwn wedi lleihau ymddangos ei fod yn safon wahanol a gwneud pawb i deimlo'n gyfartal (Williams 2017). Yn yr un modd, mae’r athro yn gyfarwydd â’r disgybl a’i anghenion, mae hyn yn awgrymu y byddai’r dull a ddefnyddir er gorau’r unigolyn, gallai’r positifrwydd a fynegwyd gan yr athro creu trafodaeth rhwng y dosbarth, yn rhoi cyfle am unrhyw ansicrwydd cael ei rhannu (Rodgers a LaBoskey 2016).

Bydd rhan o fy swydd a fy natblygiad proffesiynol yn cynnwys dysgu plant gydag anghenion. Mynna hyn yn fy nosbarth, a bydd yn bwysig i werthuso’r dull cywir a bod yn hyblyg tra addysgu; er mwyn sicrhau bod pawb yn cael ei thrin yn gyfartal ac yn gobeithio bydd hyn yn creu canlyniadau cadarnhaol a chreu'r profiad gorau posib i bob un dysgwr. Sylwais fod yr athro a’i gyfoedion yn ategu plentyn 1 i wneud yn dda. Roedd anogaeth ar ffurf sicrwydd gan yr athro a bloeddio gan ei gyfoedion; daeth teimlad o ymberthyn yn yr amgylchedd. Wrth edrych ar ymchwil, mae’r amgylchedd yn rhan bwysig i ddysgu ac i gadw’r cymhelliant o eisiau plesio. Roedd y sylwadau i adeiladu hyder y plentyn yn gadarnhaol, roedd pawb yn edrych ar yr unigolyn. Roedd hyn wedi tynnu fy sylw, mae’n ymddangos bod damcaniaeth Bronfenbrenan yn wir, i gyflawni ac i gael y gorau allan o’r plentyn mae rhaid iddyn nhw fod yng nghanol y dysgu.

Yn fwy na hyn, welais i berthynas sydd yn dangos parch rhwng pawb, mae hyn yn hanfodol. Cefais argraff bod hwn yn rhywbeth dwyffordd ac yn cael ei thrawsnewid mewn i’r dosbarth, o safbwynt yr athro, dylai pob disgybl cael ei thrin yn gyfartal. Roedd y ffocws ar y disgyblion, rol yr athro oedd i wwneud yn siwr roedd pawb yn dilyn rheolau; yn enwedig ar blentyn 1 oedd yn diffyg hyder; ac yn cymryd amser i wrando ar beth oedd yn disgyblion arall yn dweud. Yn fy marn i, dyma pryd wnaeth disgybl 1 dyfalbarhau, am eu bod yn ymwybodol ei bod yn gallu ymddiried ar yr athro. Yn union fel yr athro yn y digwyddiad yma, bydd agen i mi addysgu yn barhaus a parhau i arsylwi ac asesu fy nosbarth; i ddilyn cynnydd pob unigolyn i sicrhau bod pob plentyn yn cael y gefnogaeth sydd agen i ddatblygu mewn i unigolion uchelgeisiol a mentrus.

Mae damcaniaeth dysgu cymdeithasol yn hyrwyddo y gallu dysgu disgwydd mewn saw ffordd. Yn anelu at ddysgu dosbarth fy hunain yn y dyfodol, mae’n allweddol fy mod yn cofio bod agen cymryd slyw ar bob un ac addasu dulliau dysgu, y ymateb ar pa weithgareddau a chyfathrebu i’r ffordd fwyaf effeithiol i wneud hun. Trwy gael y cyfle i aryslwi, mae hyn wedi caniatau i mi weld addysgu drwy weithgareddau ac ymarfer. Mi welais hyblygrwydd yn y ffordd dylem ymateb tuag at anghenion plant.

Mae Tizard a Hughes (2008) yn mynegi ei farn; dylai’r plentyn fod yn ymwybodol o’i ddysgu a bod cael profiadau barhaus yn sbarduno’r dysgu. Yn yr un modd, wrth i mi symud ymlaen, bydd fy natblygiad proffesiynol a phersonol yn gwella trwy profiadau. Mae digwyddiadau critigol yn rhan naturiol o fywyd ysgol, hyd yn oed heb ei nodi. Rhaid i mi sicrhau mae’r hyn rwy’n dysgu yn berthnasol, yn addas a bod y dysgwyr yng nghanol y dysgu. Bydd yn bwysig i addasu fy strategaethau addysgu i gefnogi pob disgybl, dibynnu ar ei anghenion a chefnder. Bydd yn hanfodol i cyd-weithio gyda phawb yn yr ysgol gan gofio gofyn am help o ymarferwyr eraill i gynyddu fy wybodaeth a hyder; ac i osod disgwyliadau uchelgeisiol a bod y wybodaeth, profiadau a’r gwersi rwyf yn cynnal yn creu unigolion creadigol a galluog.
























ARSLYWAD / NODIADAU MAES 

Cofnod 1

	Dyddiad ac amser, grŵp blwyddyn: 

22ain o Fedi, Prynhawn, Blwyddyn 6


	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth:

Wnaeth y digwyddiad yma digwydd yn y prynhawn, yn wersi nofio yn y Ganolfan Hamdden. Dosbarth o 18 yn Flwyddyn 6. Athro, hyfforddwr nofio a fi yna. Amgylchedd tu allan o’r ysgol ond wedi bod yn mynychu gwersi nofio ers Blwyddyn 3 ond wedi dechrau nôl tair wythnos yn ôl ers dechrau ym mlwyddyn 6, felly digon gyfarwydd ar amgylchedd ar drefniadau. I gyd yn gyffrous i fynd mewn i’r pwll. Wedi cael ei wahani o ran gallu a chryfder nofio. Nad oedd y wers yn cael ei dysgu gan yr athro dosbarth, ond gan unigolyn sydd yn gweithio yn y Ganolfan Hamdden.


	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith)

Un gweithgaredd wnaeth y plant oedd ymarfer nofio ar ei chefnau. Erbyn hyn oedd yr athro dosbarth wedi mynd i sefyll ar bwys y grŵp gwanaf. Roedd yr athro dosbarth yn annog plentyn 1 i ddyfalbarhau ac i gymell yn blentyn i orffen nofio hyd y pwll. Roedd plentyn 1 yr olaf i orffen ond cyn iddo gyrraedd diwedd y pwll, wnaeth grŵp o’i gyfeillion hefyd dechrau cefnogi drwy glapio a gweiddi ‘da iawn’ a ‘ti gallu neud e.’ Roedd chefnogaeth bositif yn cael ei dangos yma gan bawb. Roeddech allu gweld bod y plentyn 1 wedi cael ei sbarduno gan y gefnogaeth ac wedi gorffen nofio heb roi'r gorau iddi.


	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn

Trwy arsylwi, fe feddyliais yw’r plentyn wedi bod i wersi tu allan o’r ysgol? Tra drafod gyda grŵp o blant yn cerdded nol i’r ysgol, fe ddwedon nhw fod llawer o ohonynt wedi bod am wersi tu allan i’r ysgol a rhan fwyaf wedi cyrraedd graddio lefel 7.

Yw plentyn 1 wedi cael profiad negatif gyda dwr o’r blaen, a dyfe na pham does dim hyder gyda fe?

Yw’r plentyn yn hoff o wersi nofio?

A yw’r sefyllfa o blant yn annog ei gilydd wedi digwydd o’r blaen? Yw’r athro wedi annog y plant i neud hyn yn y gorffennol?

A yw gweithgareddau ymarferol y ffordd gorau i plant i ddod i adanbod ei gilydd a chefnogi i greu perthnasoedd positif ac agosaf?

Ar ffaith oedd yr athro dosbarth ddim yn cymryd y wers yn effeithio ar hyder y plentyn? Bod yn dod yn gyfarwydd a oedolyn arall yn ei ddysgu?

Achos oedd pawb yn neud yr un peth, oedd y plentyn yn teimlo llai o bwysau?

oes angen ymarfer eto tro nesaf i weld os yw plentyn 1 yn cofio sut i nofio ar ei chefn?


	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato)

Amgylchedd gwahanol, dim strwythur dosbarth. Dim ond y dosbarth oedd yn y pwll. Nad yr athro dosbarth oedd yn cymryd y wers, ond yn arsylwi ac yna i gefnogi trwy neud yn siŵr bod y plant yn deall nod y wers ar dechnegau oedd yr hyfforddwr yn ei dysgu. Roedd y ffordd oedd y plant wedi ymateb yn rhywbeth naturiol. Technegau newydd yn cael ei dysgu. Amgylchedd dysgu anffurfiol. Pawb wedi cael ei grwpio o rhan gallu ond oedd pawb yn cael ei dysgu gyda’i gilydd.





Cofnod 2

	Dyddiad ac amser, grŵp blwyddyn: 
23ain o Fedi, trwy’r bore, dosbarth Blwyddyn 6


	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth

Wnaeth y digwyddiad yma cymryd lle yn y dosbarth. 18 sydd yn ddosbarth blwyddyn 6, roedd pawb yn bresennol. Roeddwn i yna yn ogystal â’r athro dosbarth. Roedd yn ffurfiol a'r dosbarth yn dawel, barod i ddechrau prawf mathemateg o ran asesu fewnol, wedi cael ei pharatoi gan yr athro dosbarth. Fe wnaeth y prawf cynnwyd sawl topig, rhannu, adio, arian, pwysau, onglau, darllen data, diamedr ayyb. Roedd hanner o’r papur yn cael ei neud gyda hawl i ddefnyddio cyfrifiannell a’r hanner arall oedd rhaid defnyddio techneg rhifedd meddyliol. Nod y prawf oedd asesu beth oedd y plant yn gwybod, ac yn cynorthwyo’r athro ar ba pwnciau mae agen adeiladu gwybodaeth fathemategol y plant o brofiadau gorffennol.


	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith)
Fe wnaeth yr athro egluro’r broses i’r plant a chysuro’r plant doedd ddim agen ei boeni ac i roi cynnig ar bob cwestiwn, hefyd bod nhw yn gallu gofyn iddo fe neu i mi am gymorth. Tra oedd y prawf wedi cychwyn, aeth sawl fraith i fynnu. Y drefn os oedd y plant agen helpu oedd darllen y cwestiwn allan fel oedd wedi cael ei ysgrifennu ar y prawf, ac os oeddent dal ddim yn deall, i ail-adrodd yn y Saesneg. Os oedd y dulliau yma ddim yn helpu, cam nesaf oedd trafod y cwestiwn gan gofio ddim i roi’r ateb , ond i geisio rhoi cyngor yn unig i’r plant. Dros y cyfnod yma, roedd o leiaf fwy na dwy fraich y fyny i ofyn am gymorth.


	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn

A bydd gwerth bod cynorthwyydd eistedd gyda’r plant sydd yn cael ei asesu i dislexia neud bod nhw yn mynd allan o’r dosbarth i le tawel gyda chynorthwyydd i gwblhau y prawf?

Yw amgylchedd ffurfiol fel yn rhoi plant o dan bwysau i wneud yn dda? Os ffordd arall gall yr athro dosbarth asesu'r plant?

Yw neud prawf mewn amgylchedd ffurfiol yn dangos i blant bod y broses o brofion yn rhan bywyd ysgol ac yn paratoi nhw i ysgol uwchradd?

A dylai’r system addysgu fod yn gyfiawnder yn hytrach na chydraddoldeb i ddatblygu hyder ac i greu teimlad hunan-gyflawder?


	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato)

Wedi cael saib, 20 munud o fynd allan yn yr awyr iach o ran amser egwyl. Dau blentyn yn y dosbarth yng nghanol cael ei brofi am dislexia. 

Allan o’r ysgol gyfan, mae 97% o’r plant wedi cael ei magu yn gartrefi lle Saesneg yw’r iaith benodol.

Fel arfer, mae’r system o ddysgu yn y dosbarth yn meddwl bod y plant yn cael ei wahani mewn grwpiau, dibynnu ar ei gallu. Yn y diswyddiad yma, mae’r plant i gyd yn gweithio yn annibynnol ac i gyd yn cael prawf, difater o’u gallu. 

Sawl gwaith roedd rhaid gofyn i’r plant fod yn dawel.

Ar ôl ail-adrodd y cwestiwn yn Saesneg, wnaeth rhan fwyaf o’r plant deall.




Cofnod 3

	Dyddiad ac amser, grŵp blwyddyn: 

22ain o Fedi, trwy’r bore, dosbarth Blwyddyn 6

	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth

Roedd yr athro dosbarth wedi esbonio i mi fod CPA efo fo bod bore Dydd Mercher, felly'r drefn yw bod athrawes sydd yn yr ysgol yn cyflenwi tra bod ef allan o’r dosbarth. Y sesiwn mae’r athrawes yn dysgu yw ABCh, bod hwn yn amser i’r plant cwblhau gwaith sydd heb gael ei orffen yn ystod yr wythnos, a bod yr athrawes yn gwneud sesiwn lles i helpu’r plant deall y pwysigrwydd o iechyd a lles. Felly, ar ôl i’r athro dosbarth gadael fe wnaeth yr athrawes esbonio beth oedd trefn y bore, wnaeth hyn cymryd sbel i gael sylw'r plant ac fe wnaeth rhai disgyblion siarad trwy’r esboniad neu yn chwarae gyda rhywbeth e.e.. cas bensiliau, rwberi, botel ddŵr. Roeddwn ni yn y dosbarth, gyda 18 o’r plant i gyd ar ei ddesgiau o grwpiau 3 i 4 ond roedd yr amgylchedd yn teimlo yn anffurfiol.

	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith)
Yn ystod y sesiwn, fe wnaeth y plant neud beth oedd wedi cael ei disgwyl ohonyn nhw. Cwblhau gwaith a thaflen lles. Sawl un yn gofyn am gymorth , roedd lefel y sŵn yn uchel ond i gyd yn hapus. Fe ddaeth i’r diwedd y sesiwn cyntaf, lle'r oedd hi’n amser i dacluso a pharatoi i ffyn mynd allan am amser egwyl. Roedd hyn 5 munud cyn i’r gloch ganu, wnaeth yr athrawes dosbarth dweud ‘pawb i ddechrau tacluso plîs, llyfrau nol yng nghol y ddesg, y rhai sydd â chyfrifiadur, gallwch chi arbed eich gem, allgofnodi ac ewch i roi'r cyfrifiaduron ar charge.’ Roedd sawl plentyn efo cyfrifiadur, fe wnaeth pawb arall gwrando ar gyfarwyddiadau'r athrawes ond am un. Fe oedd yn blentyn yma ar y cyfrifiadur yn chwarau gemau gan fod o wedi cwblhau bod darn o waith oedd yn disgwyl i wneud yn ysgol y bore. Ar ôl i’r athrawes sylweddoli bod y plentyn yn anwybyddu'r cyfarwyddiadau, gofynnodd unwaith eto i roi’r cyfrifiadur yn ôl. Erbyn hyn, roedd ffrindiau plentyn 1 wedi codi i roi ei chyfrifiaduron nhw i nôl ac wedi mynd draw i weld beth oedd plentyn 1 yn ei wneud. Ymatebodd y plentyn yma ‘hang on Miss, dwi heb orffen.’ Anwybyddodd yr athrawes y sylw yma a pan aeth y gloch oedd yn blentyn dal yn chwarae'r cyfrifiadur. Mor fuan â i’r gloch fynd, dim ond yna wnaeth rhoi'r cyfrifiadur nôl.


	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn

A oedd plentyn 1 yn ymateb fel hyn achos oedd addysgwr arall yn y dosbarth yw dysgu? Y strwythur gwahanol.

Yw’r plant yn ymateb fel hyn pob wythnos?

Dylai’r plentyn cael cosb o ddim mynd ar y cyfrifiadur?

Oes agen i’r athrawes sydd yn cyflenwi amser CPA cael gair gyda’r athro dosbarth i weld os gall hwn gwella’r sefyllfa a bod yr athro yn ymwybodol?

Os bydda’r athrawes wedi taweli’r dosbarth gyntaf a gofyn am sylw pawb, a bydd y plentyn wedi gwrando ar y cyfarwyddiadau?

Dylai’r plentyn fod hawl fod ar y cyfrifiadur os nad yw’n gwrando ar y cyfarwyddiadau?

A oedd y ffaith bod ei chyfeillion o’i amgylch yn gwneud gwahaniaeth o’r ffordd roedd yn ymddwyn?


	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato)

Fe wnaeth yr athrawes gofyn sawl gwaith. Roedd hyn wedi ei digwydd 5 munud cyn bod y gloch yn mynd am amser egwyl fore. Roedd sawl plentyn efo cyfrifiadur allan ond fe wnaeth pawb arall gwrando ar gyfarwyddiadau'r athrawes. 

Daeth grŵp o’i ffrindiau i weld beth oedd yn wneud ar y cyfrifiadur tra oedd yn amser i dacluso.

Dim yr athro arferol, yr athro Blwyddyn 6.

Mae hyn yr arfer mewn strwythur y dosbarth, digwydd pob wythnos ar Ddydd Mercher.

Sylweddolais i fod y bach wedi neud hyn unwaith eto amser cinio, pan roedd rhaid dod mewn gan fod hi’n bwrw glaw.

